Kačacie pliesko

Kačacie pliesko (poľ. Mały Kaczy Staw) je ľadovcové jazero. Leží v Kačacej doline vo Vysokých Tatrách. Nachádza sa západne od podstatne väčšieho Zeleného Kačacieho plesa. Nad ním sa pozvoľne zdvíha susedná Litvorová dolina. Je dlhé 68 m a široké 44 m, objem 3 757 m³. Názov Názov plesa je odvodený od povesti o zlatej kačici, ktorá tu na Jána o polnoci znáša zlaté vajcia. Nesprávne sa používa Kačie pliesko alebo Kačacie pleso. Turistika Pleso je prístupné iba s horským vodcom pešo v období od 16. júna do 31. októbra pri výstupoch na sedla Pustá lávka, Východná Železná brána alebo Litvorové sedlo. Približne 100 m od plesa vedie modrá turistická značka, po ktorej je možný výstup: zo severu od Lysej poľany 3,5 hodiny, z juhu: od Zbojníckej chaty vo Veľkej Studenej doline cez sedlo Prielom 3 hodiny, po zelenej turistickej značke od Sliezského domu vo Velickej doline cez sedlo Poľský hrebeň na modrú turistickú značku a potom po nej 3 hodiny. Referencie Tento článok je čiastočný alebo úplný preklad článku Kačacie pliesko na českej Wikipédii. Iné projekty Commons ponúka multimediálne súbory na tému Kačacie pliesko Externé odkazy Wielka Encyklopedia Tatrzańska (WET), Mały Staw Kaczy (po poľsky)